Απόστολος Αντωνίου

Ο Απόστολος Αντωνίου (Μουζάκι Καρδίτσας, 20 Απριλίου 1909 - Αθήνα, Ιούνιος 1970) του Αργυρίου, ήταν Έλληνας δικηγόρος και πολιτικός.
 Βιογραφία 
Γεννήθηκε στο Μουζάκι.Ελληνικόν who's who, Εκδοτικός Οργανισμός Ελληνικών who's who 1965, σελ. 39. Σπούδασε Νομικά και Πολιτικές Επιστήμες στο Παρίσι, όπου ήταν διδάκτορας. Σταδιοδρόμησε ως δικηγόρος παρ' Αρείω Πάγω. Το 1945 διορίστηκε Νομάρχης Καρδίτσας.

Στη συνέχεια, εξελέγη βουλευτής Τρικάλων το 1946 , το 1950 και το 1951 με το κόμμα των Φιλελευθέρων και έπειτα Καρδίτσας με το κόμμα των Φιλελευθέρων το 1952 και με την Ένωση Κέντρου το 1961, το 1963 και το 1964. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 54, αρ. 56).

Στην κυβέρνηση Σοφούλη υπηρέτησε ως υφυπουργός Εφοδιασμού, από τις 18 Νοεμβρίου 1948 ως τις 29 Ιανουαρίου 1949. Επίσης, στη βραχύβια κυβέρνηση του Σοφοκλή Βενιζέλου υπηρέτησε ως υφυπουργός Οικονομικών, από τις 4 Σεπτεμβρίου ως τις 9 Σεπτεμβρίου 1950.

Πέθανε τον Ιούνιο του 1970 σε ηλικία μόλις 61 ετών και κηδεύτηκε στο Πρώτο Νεκροταφείο Αθηνών."Απεβίωσεν ο τέως βουλευτής Απ. Αντωνίου", Μακεδονία, 1970-06-27, σελ. 8. Ήταν παντρεμένος με τη Μαρία Ι. Μαύρου και είχαν 1 κόρη.

 Παραπομπές 

Κατηγορία:Βουλευτές Τρικάλων
Κατηγορία:Βουλευτές Καρδίτσας
Κατηγορία:Νομάρχες Καρδίτσας
Κατηγορία:Έλληνες υφυπουργοί Εφοδιασμού
Κατηγορία:Έλληνες υφυπουργοί Οικονομικών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου